钦定古今图书集成/理学汇编/文学典/第085卷 > 刘震亨
## 钦定古今图书集成/理学汇编/文学典/第085卷 > 刘震亨

按《山西通志》：“震亨，字起潜，蔚州人。生甫期，展书识八
卦字，谓其父曰‘我父干，母曰我母坤’。故其父以震名
之。十岁能诵五经，十二能诗赋。二十三登明昌三年
王泽榜进士。性冲澹，于世物一无所嗜好，独喜谈文
辞。初为太原教官日，群诸生座侧剖析疑义，授以文
辞法旨，诸生感服。迁南宫县令，修学励俗，有古良吏
风。”翰林学士赵炳文拟荐馆职，会有忌者，不果。累迁
礼部郎中，克举其职，朝士称之。年甫四十，即累书以
病乞休。上素知其清苦，诏有司以百金赠焉，盖异数
也。震亨居家孝友，砥砺名节，不敢为非礼，学术为一
时儒者所遵。其与人交，貌若简抗，人初不敢与亲，既
接，则殷勤慰藉，如恐不及，他日有负“不憾也。”卒有诗
文五百篇。名《风露集》。